
Történeti áttekintés:

Az 1990-es évek elején a gyógyfürdővel rendelkező települések hatékony, érdek-érvényesítésben rejlő lehetőségeik kiaknázásának alapvető követelménye lett a szervezeti formában való szerveződés előfeltételeinek megteremtése. A magyarországi fürdővárosok érdekszövetségének létrehozását Dr. Verebélyi Imre Belügyminisztériumi Közigazgatási államtitkár javaslatára Dr. Pocsay Gábor, Gyula Város polgármestere kezdeményezte.
 	A Magyar Fürdővárosok Szövetségét 1993. november 12.-én Gyulán az Agro Hotel konferencia termében alapították. Az alakuló ülésen tizennyolc, zömében kelet-magyarországi, gyógyfürdővel rendelkező települési önkormányzat képviseltette magát, további kilenc települési önkormányzat az ülésen való személyes megjelenés helyett írásbeli csatlakozó szándéknyilatkozatot küldött. Az alakuló ülésre nemzetközileg is felfigyeltek, mert három erdélyi fürdőváros (Szováta, Csíkszereda, Tusnádfürdő) reumatológus orvosa is jelen volt.
 A Magyar Fürdővárosok Szövetségét 27 települési önkormányzat alapította. Alapító tagok a belépési határozatok meghozatalának időrendi sorrendjében: Gyula, Berekfürdő, Túrkeve, Békés, Kecskemét, Hévíz, Kisújszállás, Kapuvár, Komárom, Gyomaendrőd, Nagykőrös, Mezőtúr, Jászberény, Harkány, Mátraderecske, Cegléd, Hódmezővásárhely, Cserkeszőlő, Zalakaros, Békéscsaba, Mosonmagyaróvár, Makó, Szombathely, Miskolc, Csongrád, Bük, Hajdúszoboszló. A Magyar Fürdővárosok Szövetsége tagjai alapító elnöknek Dr. Pocsay Gábort, Gyula Város polgármesterét választották.


A Szövetség célja:

A Magyar Fürdővárosok Szövetsége célja az együttműködési lehetőség megteremtése és kiszélesítése a tagjai között, a tag települések társadalmi-gazdasági fejlesztésének elősegítése, a tag településeken működő fürdők műszaki adottságai fejlesztésének helyi- és regionális szinten történő elősegítése, a fürdőturizmus fejlesztésének elősegítése, valamint a tagok érdekképviseleti kereteinek kialakítása, érdekvédelmének ellátása.
Jelentős szerepet játszanak mind a belföldi, mind a külföldi turizmusban, egészségturisztikai szerepük meghatározó. A szövetség további céljai között szerepel, hogy a fürdővárosok helyzetét érintő döntések előkészítésében nagyobb szerepet kapjon. A Magyar Fürdővárosok Szövetsége az önkormányzati, közigazgatási szerepkörből fakadó feladatkörre épül. Túl az érdekvédelmen a tapasztalatok cseréjén, az egyes tagtelepülések már meglévő kapcsolatrendszere, ami esetleg más tagok számára is hozzáférhető, nagyban segíti a szövetség tagjainak munkáját. A Magyar Fürdővárosok Szövetsége tagtelepülései jelentős szerepet játszanak a nemzetközi és a hazai turizmusban, szerepük meghatározó, nélkülük nem tervezhető, fejleszthető a gyógyfürdőturizmus. A Szövetség azon is dolgozik, hogy európai színvonalú gyógy-centrumok jöjjenek létre szerte az országban, hirdetve, hogy Magyarország a világ egyik legremekebb gyógyvíz nagyhatalma. Közösen dolgozunk azért, hogy szövetségünk, valamint a honi egészségturizmus célkitűzéseit mielőbb megvalósítsuk. 


A Magyar Fürdővárosok Szövetségének tevékenysége:
- Közös akciók szervezése, a rendelkezésre álló adatok cseréje és közös felhasználása.
- Tapasztalatok cseréje és közös találkozók megszervezése.
- Valamennyi állami és szakmai szervezettel jó kapcsolatra és konstruktív együttműködésre törekedés.
- Turisztikai kiállításokon és egyéb turisztikai szakmai fórumokon történő részvétel, tagjai részvételének elősegítése.
- Szakmai konferenciák rendezése.
- Szakmai kapcsolat kialakítása és kapcsolattartás az európai unió tagállamai és az európai unión kívül eső (harmadik) országok fürdőtelepülései önkormányzataival és azonos vagy hasonló célú civil szervezeteivel. 
Dr. Szabó Zoltán ügyvezető elnök tájékoztatója a napi operatív feladatok ellátásán túl:
1. Arculati kézikönyv
2. Honlap
3. Szövetség képviselete
4. Fürdőturizmus képzés
5. Utazásszervezés
6. Tájékoztató tábla
7. Tudományos konferencia



A Magyar Fürdővárosok Szövetségének 2019. évi főbb „állomásai”
TAVASZI KÖZGYŰLÉS TATÁN
A Magyar Fürdővárosok Szövetsége Egyesület elnökségi ülését, konferenciáját és jubileumi közgyűlését 2019. május 29. napján Tatán a Polgármesteri Hivatalban tartotta.
A résztvevőket házigazdaként Michl József, Tata város polgármestere köszöntötte. A közgyűlés elfogadta a beszámolót a Szövetség 2018. évi gazdálkodásáról, valamint tájékoztatott a Szövetség 2018. évi munkatervének megvalósulásáról, a II. Fürdővárosok Nemzetközi 
FÜRDŐVÁROSOK A 2019-ES UTAZÁS KIÁLLÍTÁSON
A Magyar Fürdővárosok Szövetsége a HUNGEXPO Budapesti Vásárközpont területén megrendezésre kerülő „UTAZÁS 2019” kiállítás és vásáron (2019. február 21 - 24.) az „A” pavilon 310/C önálló közösségi standon kiállítóként jelent meg.
A Magyar Fürdővárosok Szövetsége az előző évekhez hasonlóan, a megújult egységes arculati elemekkel felépített 15 m2-es saját közösségi sarokstandon kiállítóként jelent meg. A szövetség a kiállításon bemutatta a tagtelepüléseit, valamint azok szolgáltatóinak kiadványait, prospektusait. A kiállítás ideje alatt a standon vendéginvitáló, standlátogatottságot növelő attrakciók voltak. A Magyar Fürdővárosok Szövetsége közösségi standján részt vett Cserkeszőlő, Körmend, Makó, Túrkeve és Zalakaros tagtelepülések által delegált személyek.
Nemzetközi tudományos konferenciát szervezett a Magyar Fürdővárosok Szövetsége 
[bookmark: _GoBack]A Magyar Fürdővárosok Szövetsége szervezésében 2019. június 6-án Tatán, a Városházán rendezték a II. Fürdővárosok Nemzetközi Tudományos Konferenciáját, „Változó fürdővárosok” címmel Tata Város Önkormányzata és a Zalakarosi Fürdő támogatásával.
Prof. em. Dr. hc. Dr. habil. Kerekes Sándor, az MTA doktora szerint szükségesek az ilyen konferenciák, mert a fürdővárosokhoz kapcsolódó problémákra csak holisztikusan, több szakterületet átfogóan lehet válaszokat találni. A 3 külföldi és 13 hazai egyetemet, valamint 4 egyéb intézményt képviselő résztvevők a fürdővárosokhoz kapcsolódóan, három szekcióban összesen 20 témát vitattak meg. A változó fürdővárosok témában előadások hangzottak el többek között a gyógyfürdő-szolgáltatások fogyasztó magatartásáról, a nemzetközi jelentőségű fürdővárosaink komplex fejlesztési lehetőségeiről, valamint a külföldi esettanulmányokról és magyar gyakorlatokról. A konferencia városnéző programmal zárult.

